РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправну

07 Број: : 06-2/232-23

23. октобар 2023. године

Б е о г р а д

**З А П И С Н И К**

**15. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ**

**И ЛОКАЛНУ САМОУПРАВУ, ОДРЖАНЕ 20. ОКТОБРА 2023. ГОДИНЕ**

 Седница је почела у 16,00 часова.

Седницом је председавао Владимир Ђукановић, председник Одбора.

 Седници су присуствовали чланови Одбора: Светозар Вујачић, Братимир Васиљевић, Милица Николић, Андријана Васић, Дубравка Краљ, Јелена Милошевић, Дејан Шулкић, Миодраг Гавриловић, Ило Михајловски и проф. др Јелена Јеринић.

 Седници су присуствовали и: Биљана Стошић Илић, заменик члана Јована Палалића, Бојан Торбица, заменик члана Ђорђа Комленског, Дијана Радовић. заменик члана Владана Заграђанина.

Седници нису присуствовали чланови Одбора: Владимир Гајић, као ни његов заменик, Данијела Несторовић, као ни њен заменик, др Балинт Пастор, као ни његов заменик.

Председник Одбора је обавестио чланове и заменике чланова Одбора да je у складу са чланом 72. став 2. Пословника Народне скупштине, седница сазвана у року краћем од рока предвиђеног Пословником, како би Одбор што пре размотрио Предлог одлуке о именовању чланова Надзорног одбора за изборну кампању.

Председник Одбора је ставио на гласање, a чланови и заменици чланова Одбора су **једногласно** утврдили следећи

Д н е в н и р е д

1. Утврђивање Предлога одлуке о именовању чланова Надзорног одбора за изборну кампању.

**ПРВА ТАЧКА**: Утврђивање Предлога одлуке о именовању чланова Надзорног одбора за изборну кампању.

Председник Одбора обавестио је присутне да је председнику Народне скупштине достављен Закључак Владе Републике Србије са предлогом чланова за именовање у Надзорни одбор за изборну кампању (у даљем тексту: Надзорни одбор), као и да су достављени предлози посланичких група у Народној скупштини са предлогом чланова за именовање у Надзорни одбор у складу са чланом 145. став 2. Закона о избору народних посланика.

Навео је да Надзорни одбор у складу са чланом 145. Закона о избору народних посланика у току изборних активности спроводи општи надзор над поступцима политичких странака, подносилаца проглашених изборних листа, кандидата за народне посланике и јавних медијских сервиса, као и да Надзорни одбор има десет чланова, које именује Народне скупштина, од којих половину на предлог Владе а половину на предлог посланичких група у Народној скупштини из реда истакнутих јавних рданика.

Председник Одбора је навео предлоге за чланове Надзорног одбора од стране посланичких група у Народној скупштини и то да је: ПГ АЛЕКСАНДАР ВУЧИЋ-Заједно можемо све предложила је Светислава Гончића, ПГ ИВИЦА ДАЧИЋ-Социјалистичке партије Србије преложила је Александра Милосављевића, ПГ НАДА-НОВИ ДСС-ПОКС предложила је проф. др Драгана Вучинића, ПГ Демократска странка-ДС предложила је др Јованку Матић, ПГ ,,ПРАВАЦ ЕВРОПА-ССП, ПСГ, ПРЕОКРЕТ, СЛОГА предложила је др Слободана Првановића.

Такође, навео је да је Влада Републике Србије предложила за чланове Надзорног одбора проф. др Бранка ракића, проф. др Миодарага Савића, проф. др Бојана Тубића, мр Војина Вучићића и Александра Стаматовића.

 Председник Одбора је након уводног излагања отворио расправу, па како се нико није јавио за реч, закључио је раправу и ставио на гласање предлог да Одбор утврди Предлог одлуке да се у Надзорни одбор именују чланови: Светислав Гонцић, управник Народног позоришта у Београду; Александар Милосављевић, доктор политичких наука; проф. др Драган Вучинић, редовни професор; др Јованка Матић, доктор политичких наука; др Слободан Првановић, научни саветник; проф. др Бранко М. Ракић, редовни професор;проф. др Миодраг Савовић, саветник за правна питања; проф. др Бојан Тубић, ванредни професор; мр Војин Вучићевић, магистар економских наука; Александар Стаматовић, првак Опере, као и да ова одлукабуде објављена у „Службеном гласнику Републике Србије“.

Чланови и заменици чланова Одбора су **већином гласова** прихватили Предлог одлуке о именовању чланова Надзорног одбора за изборну кампању.

Председник Одбора је предложио да се овај Предлог одлуке упути Народној скупштини на усвајање по хитном поступку, у складу са чланом 167. Пословника Народне скупштине како би Народна скупштина што пре донела Одлуку о именовању чланова Надзорног одбора за изборну кампању, чиме би се створили услови за његов несметани рад у наредном периоду.

Чланови Одбора и заменици чланова Одбора су већином гласова прихватили наведени предлог.

Председник Одбора је предложио да за известиоца Одбора на седници Народне скупштине буде одређен Владимир Ђукановић, председник Одбора.

Чланови и заменици чланова Одбора су **већином гласова** прихватили наведени предлог.

Седница је завршена у 16,05 часова.

 СЕКРЕТАР ПРЕДСЕДНИК

Сања Пецељ Владимир Ђукановић